นายหยี หนองจอก ขายดิบขายดีแบบพอเพียง
ไทยแลนด์ 4.0 นโยบายรัฐบาลยุคปัจจุบันสร้างกระแสพัฒนากระตุ้นทั่วไทยไม่เว้นแม้แต่พ่อแม่ผู้ปกครองที่วางแผนอนาคต ลูก อยากให้ร่ำเรียนวิชาเกี่ยวกับเทคโนโลยีให้ทันยุคสมัย,คุณชาย 3 ขันอาสาคนรู้จักมาจากต่างจังหวัดรับหน้าที่พาไปดูสถานที่เรียน บังเอิญว่าพื้นที่อาศัยที่ตั้งใจของเขาอยู่แถวๆเขตหนองจอก ชานเมืองกรุงเทพมหานครนี่เอง,ก็เลยตรงดิ่งไปที่ มหาวิทยาลัยเทคโนโลยีมหานครให้ไปเจอกับเจ้าหน้าที่แนะแนวสวยใสอารมณ์ดี รัชณู สมานวิจิตร แนะนำถ้าจะให้เรียนวิศวะแบบคนรุ่นใหม่ ตอบโจทย์ยุค 4.0 ดูรายละเอียดแล้วก็เลือกได้ตามใจผู้เรียน เพราะมีหลากหลายสาขา อาทิ วิศวกรรมไฟฟ้า, โทรคมนาคม, เครื่องกล, ยานยนต์, โยธา, อุตสาหการ,สมาธิสั้นความอดทนน้อย เมื่อยามท้องร้องเป็นโรคประจำตัวอย่างหนึ่งยิ่งใกล้เที่ยงแล้วได้เวลาหาอะไรเติมพลังยิ่งสั้นลงเรื่อยๆ พลอยให้การตัดสินใจชะงักงันไปด้วย ไหนๆก็ไหนๆแล้วเลยถามไปตรงๆ ร้านอาหารอร่อยๆใกล้ๆแถวนี้มีไหมครับได้คำตอบว่า ถ้าชอบอาหารไทย (ไทยแท้ๆ) หลากหลายเมนูก็ต้องนี่เลย,นายหยี ถนนสกุลดี ซอย 5 อาหารท้องถิ่นธรรมชาติตามฤดูกาล,นักแนะแนวแนะนำว่าออกจากหน้ามหาลัย ขับตรงไปเรื่อยๆเจอไฟแดงสี่แยกหนองจอกก็ให้ตรงไปอีก เจอวงเวียนให้ตรงไปเรื่อยๆ ข้ามสะพานข้ามคลองเล็กๆไป แป๊บเดียวก็จะเจอสามแยกให้เลี้ยวขวาทางไปลำลูกกาคลอง 13 ขับไปอีกหน่อยยังไม่ทันจะถึงประตูระบายน้ำ ปากซอย สกุลดี 5 ร้านอาหารอยู่ทางซ้ายติดถนนเลยค่ะ,แรงสั่งได้ออกจากรั้วมหาลัยได้ก็บึ่งเต็มกำลังไม่ถึง 10 นาทีเห็นจะได้ ก็เลี้ยวเข้ามาจอดหน้าร้านอย่างสงบเรียบร้อย เปิดฉากจัดหนัก กบทอดกระเทียมพริกไทยโอ้ๆๆๆ กบนาหาจากธรรมชาติ ชาวบ้านจับมาส่งขาย ขนาดทอดแล้วนะ ขายังใหญ่เกือบน่องไก่ เนื้อไม่เละอร่อยแบบจับต้องได้จริงๆ ปลาธรรมชาติก็หลากหลายต้องจัดเลย ฉู่ฉี่ปลาเนื้ออ่อน กินกับข้าวสวยอร่อยเสียให้เพลินกันไปสิครับ ปลาตัวขนาดพอเหมาะทอดกรอบกินได้ทั้งตัว คลุกเคล้ากับพริกแกงเข้มข้นกำลังดีไม่มีคำบรรยายใดๆนอกจากว่าอร่อย มีโอกาสมาแล้วต้องลองห้ามพลาด,เพื่อนร่วมโต๊ะก็ขอจัดด้วย สั่งไม่ถึงอึดใจก็พาเหรดตามกันมาแบบนอนสต็อปทันใจเสียจริงๆ ปูจ๋าอร่อยเอร็ดทอดได้หอม เนื้อด้านในชุ่มฉ่ำ รสกลมกล่อมกำลังดี กินเล่นก็ได้ กินกับข้าวก็จัดว่าเด็ด แถมเด็กกินได้ผู้ใหญ่กินดี อร่อยอร้อยอร่อย แฮ่ๆๆๆ เคล็ดลับไม่มีอะไรที่เป็นความลับ ทำทุกครั้งทุกชิ้นรสชาติต้องคงที่,ลูกค้าจะกินวันนี้กินเมื่อวานต้องไม่เปลี่ยน หมูสับปูไข่ เครื่องปรุง ผสมรวมกันปั้นแล้วเอามานึ่งก่อนจนสุก แล้วก็เอามาทอดให้หอมพร้อมเสิร์ฟ เจ้าของร้านว่ามาอย่างนั้น,กระเพาะปลาผัดแห้งผัดได้หอม เข้ากันกำลังดี เอาไว้แก้เผ็ด แกล้มกับฉู่ฉี่และเมนูถัดไปที่จะกล่าวถึง รับรองว่าดีต่อใจเป็นที่สุด เพราะ แกงป่าลูกชิ้นปลากรายนั้นเด็ดถึงเครื่องมากๆ เคียงมากับผักน้ำพริก,สำหรับอีกสองเมนูที่เหลือ คุณชาย 3 อยากจะเรียกว่าอร่อยแปลกอร่อยสุดเทพที่สุดของแท้จริงๆ ยำถั่วงอกเมนูนี้หากินที่ไหนได้ครับ ก็เพิ่งเคยเจอนี่แหละ ถั่วงอกดิบต้นสั้นเหมือนถั่วงอกโบราณที่ไม่ค่อยเห็นขายในตลาดแล้ว ตัดรากออกพองาม ใส่หัวหอมซอย กุ้งแห้งตำละเอียด พริก มะนาว ปรุงรสเป็นยำแซ่บๆ,แต่อยากจะบอกว่าความแซ่บที่ว่านี้เรียกน้ำย่อยให้เจริญอาหารดีครับ แบบว่าอร่อย กินกันหมดจานแล้วก็ยังมานั่งพูดถึงกันอยู่เลยว่าไม่รู้ว่าคิดเมนูนี้ออกมาได้ยังไง แล้วก็ต้องตะลึงกับเมนูปิดท้ายที่อร่อยไม่รู้ลืมนั่นก็คือ ปลาตะเพียนต้มเค็ม เคียงมาด้วยมะม่วงซอย หอมซอย พริกหั่นเข้ากันดีเสียจริงๆแบบสุดๆเลยตั้งแต่เกิดมา,ปลาตะเพียนธรรมชาติ ขนาดใหญ่เล็กตามแต่จะหามาได้ เอามาต้มคุมไฟนานถึง 7 วันนี่คือเคล็ดลับ ถ้าต้มแค่ 5 วัน ก็พอกินได้แล้ว แต่ถ้าจะให้อร่อยถึงใจต้อง 7 วันเป๊ะๆพอดิบพอดี,วิภา คุณวัฒนานนท์ วัย 77 ปี คู่ทุกข์คู่ยาก นายหยี หรือ เชาว์ (หยี) คุณวัฒนานนท์ วัย 83 ปี ต้นตำรับความอร่อยร้านนายหยี เล่าให้ฟังว่า ร้านอาหารนายหยีเปิดมาตั้งแต่ปี 2507 แรกเริ่มขายอยู่ในตลาดหนองจอก เป็นห้องแถว ก็ขายของทอด ปูจ๋า อาหารไทยสารพัดเมนูมากกว่าวันนี้ที่มีขายด้วยซ้ำไป,ขายกันทั้งวันจนดึก แต่มาวันนี้ขายแค่เท่าที่ทำไหว,เปิด 11.00–15.30 น. ขายวันละสี่ชั่วโมงครึ่งเท่านั้น แล้วก็ปิดวันจันทร์ แต่ถ้าบังเอิญว่าวันจันทร์ไหนเป็นวันหยุดราชการ ให้รู้กันว่าร้านก็จะเปิดให้บริการตามปกติเพื่อบริการลูกค้า,ร้านเราทำกันแบบพอประมาณ ลูกชายผู้สืบทอดตำนานความอร่อย ฉัตรชัย คุณวัฒนา-นนท์ วัย 49 ปี ก็ยืนยันอย่างนั้น ย้ายมาตั้งแต่ปี 2536 ความอร่อยก็ยังคงเส้นคงวา คุณแม่เจ้าของสูตรยังดูแลการปรุงไม่เคยห่าง คนคนเดียวจะทำให้คนเป็นร้อยถูกปากถูกใจได้ ต้องปรุงรสชาติปรับให้กลางๆเอาไว้ แล้วลูกค้าจะบอกเอง เมนูใหม่ๆที่ยังไม่ออกขายก็ทำให้ลองชิมก่อน แล้วก็ปรับไปเรื่อยๆจนกว่าจะเข้าที่ ดีแล้วก็ค่อยใส่ไว้ในเมนู,ลูกค้าประจำส่วนใหญ่เป็นลูกค้าเก่าแก่ เป็นข้าราชการที่มาทำงานที่หนองจอก เมื่อก่อนใครมาจากในเมืองหากินอาหารไทยๆยาก มีร้านที่ขายอาหารครบเครื่องหลากเมนูอย่างนี้ก็ร้านเราร้านเดียว ไม่เหมือนปัจจุบันที่มีเยอะ ชื่อ นายหยี จึงติดปาก มื้อเย็น มื้อกลางวันต่างคนก็ต่างชวนกันมานั่งพบปะสังสรรค์พูดคุยกัน,พอย้ายไปแล้ว นานวันก็คิดถึงอาหารท้องถิ่นที่เคยกินก็กลับมาอุดหนุน พาลูกน้อง พรรคพวกเพื่อนฝูงมากินด้วย ก็เลยเป็นกระแสบอกความอร่อยกันแบบปากต่อปาก สั่งสมความอร่อยไปเรื่อยๆจนมีกลุ่มลูกค้าประจำ,ความเอาใจใส่เป็นสิ่งสำคัญ นอกจากปรุงเมนูทุกจานที่ออกจากครัวอย่างใส่ใจรสชาติเสมอต้นเสมอปลายแล้ว เวลาเก็บเงินก็จะต้องไปเจอกับลูกค้าทุกโต๊ะด้วยตัวเอง ไม่ใช่ว่าอะไรก็เพื่อคุยกับลูกค้าอาหารเป็นยังไงบ้าง มีข้อแนะนำตรงไหนไหม อร่อยมากอร่อยน้อยอย่างไร เพื่อนำมาปรับปรุง รักษาชื่อเสียงที่ดีอยู่แล้วให้ดียิ่งๆขึ้นไปอีก,อะไรที่เราผิดพลาดจริงๆเราต้องรับผิดชอบ แก้ไข เพราะจุดขายของนายหยีก็คือ อาหาร,วัตถุดิบกบ ปลา เน้นหามาจากธรรมชาติเมนูในร้านบางช่วงเวลาถึงลูกค้าจะอยากกินขนาดไหนถ้าหมดก็ถือว่าโชคไม่เข้าข้าง โดยเฉพาะ กบทอด จะมีมากในช่วงต้นฝนกับปลายฝนเท่านั้นเพราะเป็นกบนา,ยังไงกันเหนียวไว้ก่อน สอบถามหรือโทร.จองโต๊ะล่วงหน้าได้ที่เบอร์ 0-2543-1826, 08­5147-6505 เดี๋ยวตั้งใจไปแล้วอดชิมเมนูเด็ดจะหาว่าไม่บอกกันล่วงหน้า.,คุณชาย 3
คุณชาย 3 ขันอาสาคนรู้จักมาจากต่างจังหวัดรับหน้าที่พาไปดูสถานที่เรียน บังเอิญว่าพื้นที่อาศัยที่ตั้งใจของเขาอยู่แถวๆเขตหนองจอก ชานเมืองกรุงเทพมหานครนี่เอง
คุณชายตะลอนชิม,คุณชาย 3,ร้านนายหยี,หนองจอก,ร้านนายหยี หนองจอก